CELEX: 32008H0098
Language: da
Date: 2007-12-06 00:00:00
Title: Kommissionens henstilling af 6. december 2007 om risikobegrænsende foranstaltninger for stofferne: piperazin, cyclohexan, methylendiphenyldiisocyanat, but-2-yn-1,4-diol, methyloxiran, anilin, 2-ethylhexylacrylat, 1,4-dichlorbenzen, 3,5-dinitro-2,6-dimethyl-4- tert -butylacetophenon, di(2-ethylhexyl)phthalat, phenol og 5- tert -butyl-2,4,6-trinitro- m -xylen (meddelt under nummer K(2007) 5901) (EØS-relevant tekst )

7.2.2008   
            
            
               DA
            
            
               Den Europæiske Unions Tidende
            
            
               L 33/8
            
         
      KOMMISSIONENS HENSTILLING
   
   af 6. december 2007
   om risikobegrænsende foranstaltninger for stofferne: piperazin, cyclohexan, methylendiphenyldiisocyanat, but-2-yn-1,4-diol, methyloxiran, anilin, 2-ethylhexylacrylat, 1,4-dichlorbenzen, 3,5-dinitro-2,6-dimethyl-4-tert-butylacetophenon, di(2-ethylhexyl)phthalat, phenol og 5-tert-butyl-2,4,6-trinitro-m-xylen
   (meddelt under nummer K(2007) 5901)
   (EØS-relevant tekst)
   (2008/98/EF)
   KOMMISSIONEN FOR DE EUROPÆISKE FÆLLESSKABER,
   som henviser til traktaten om oprettelse af Det Europæiske Fællesskab,
   som henviser til Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (1), særlig artikel 11, stk. 2, og
   som tager følgende i betragtning:
   
               (1)
            
            
               På grundlag af forordning (EØF) nr. 793/93 er følgende stoffer blevet udpeget som prioriterede stoffer, der skal vurderes i overensstemmelse med Kommissionens forordning (EF) nr. 1179/94 (2), (EF) nr. 2268/95 (3) og (EF) nr. 143/97 (4) om henholdsvis første, anden og tredje liste over prioriterede stoffer i medfør af Rådets forordning (EØF) nr. 793/93:
               
                           —
                        
                        
                           piperazin
                        
                     
                           —
                        
                        
                           cyclohexan
                        
                     
                           —
                        
                        
                           methylendiphenyldiisocyanat
                        
                     
                           —
                        
                        
                           but-2-yn-1,4-diol
                        
                     
                           —
                        
                        
                           methyloxiran
                        
                     
                           —
                        
                        
                           anilin
                        
                     
                           —
                        
                        
                           2-ethylhexylacrylat
                        
                     
                           —
                        
                        
                           1,4-dichlorbenzen
                        
                     
                           —
                        
                        
                           3,5-dinitro-2,6-dimethyl-4-tert-butylacetophenon
                        
                     
                           —
                        
                        
                           di(2-ethylhexyl)phthalat (DEHP)
                        
                     
                           —
                        
                        
                           phenol
                        
                     
                           —
                        
                        
                           5-tert-butyl-2,4,6-trinitro-m-xylen.
                        
                     
         
               (2)
            
            
               De medlemsstater, som i henhold til de pågældende forordninger er udpegede som rapportører, har afsluttet deres vurdering af disse stoffers risiko for mennesker og miljø i overensstemmelse med Kommissionens forordning (EF) nr. 1488/94 af 28. juni 1994 om principperne for vurdering af risikoen for mennesker og miljø ved eksisterende stoffer, i overensstemmelse med Rådets forordning (EØF) nr. 793/93 (5), og har foreslået en strategi for risikoreduktion i overensstemmelse med forordning (EØF) nr. 793/93.
            
         
               (3)
            
            
               Den Videnskabelige Komité for Toksicitet, Økotoksicitet og Miljø (SCTEE) og Den Videnskabelige Komité for Sundheds- og Miljørisici (SCHER) er blevet rådspurgt og har afgivet udtalelse om rapportørernes risikovurderinger. Udtalelserne er blevet offentliggjort på de to videnskabelige komitéers netsider.
            
         
               (4)
            
            
               Risikovurderingens resultater og resultaterne af risikoreduktionsstrategierne er fremsat i Kommissionens meddelelse af 7. februar 2008 om resultaterne af risikovurderingen og risikoreduktionsstrategier for stofferne piperazin, cyclohexan, methylendiphenyldiisocyanat, but-2-yn-1,4-diol, methyloxiran, anilin, 2-ethylhexylacrylat, 1,4-dichlorbenzen, 3,5-dinitro-2,6-dimethyl-4-tert-butylacetophenon, di(2-ethylhexyl)phthalat, phenol og 5-tert-butyl-2,4,6-trinitro-m-xylen (6).
            
         
               (5)
            
            
               Det vil på grundlag af denne vurdering være hensigtsmæssigt at anbefale visse risikoreducerende foranstaltninger for bestemte stoffer.
            
         
               (6)
            
            
               Gældende fællesskabslovgivning om beskyttelse af arbejdstagerne skal anvendes. Den anses generelt som en tilfredsstillende ramme for den fornødne begrænsning af risiciene for arbejdstagernes arbejde med stofferne.
            
         
               (7)
            
            
               De risikobegrænsende foranstaltninger i denne henstilling er i overensstemmelse med udtalelse fra det udvalg, der er nedsat ved artikel 15, stk. 1, i forordning (EØF) nr. 793/93,
            
         HENSTILLER:
   AFDELING 1
   PIPERAZIN
   
      
         (CAS-nr. 110-85-0; Einecs-nr. 203-808-3)
      
   
   Risikobegrænsende foranstaltninger af hensyn til miljøet
   
               1)
            
            
               De kompetente myndigheder i de berørte medlemsstater bør i godkendelser, der udstedes på grundlag af Rådets direktiv 96/61/EF (7), fastsætte betingelser, emissionsgrænseværdier eller tilsvarende parametre eller tekniske foranstaltninger for piperazin, således at driften finder sted på basis af den bedste tilgængelige teknik (BAT) inden den 31. oktober 2007, under hensyntagen til de berørte anlægs tekniske karakteristika og geografiske beliggenhed og til de lokale miljøforhold.
            
         
               2)
            
            
               Medlemsstaterne bør omhyggeligt overvåge implementeringen af BAT for piperazin og indberette alle vigtige udviklinger til Kommissionen inden for rammerne af informationsudvekslingen om BAT.
            
         
               3)
            
            
               Lokale emissioner til miljøet skal, hvor det er nødvendigt, begrænses via nationale regler for at sikre, at der ikke kan forventes nogen risiko for miljøet.
            
         AFDELING 2
   METHYLENDIPHENYLDIISOCYANAT
   
      
         (CAS-nr. 26447-40-5; Einecs-nr. 247-714-0)
      
   
   Risikobegrænsende foranstaltninger af hensyn til arbejdstagerne
   
               4)
            
            
               Arbejdsgivere, som benytter MDI til formål, der i risikovurderingen er identificerede som problematiske, bør være opmærksomme på eventuelle sektorspecifikke retningslinjer, som er blevet udarbejdet på nationalt plan ud fra de praktiske, ikke-bindende retningslinjer, Kommissionen har opstillet i henhold til artikel 12, stk. 2, i Rådets direktiv 98/24/EF (8).
            
         AFDELING 3
   BUT-2-YN-1,4-DIOL
   
      
         (CAS-nr. 110-65-6; Einecs-nr. 203-788-6)
      
   
   Risikobegrænsende foranstaltninger af hensyn til arbejdstagerne
   
               5)
            
            
               Arbejdsgivere, som benytter but-2-yn-1,4-diol til formål, der i risikovurderingen er identificerede som problematiske, især med brug af flager, bør være opmærksomme på eventuelle sektorspecifikke retningslinjer, som er blevet udarbejdet for sektoren på nationalt plan ud fra de praktiske, ikke bindende retningslinjer, Kommissionen har opstillet i henhold til artikel 12, stk. 2, i direktiv 98/24/EF.
            
         AFDELING 4
   ANILIN
   
      
         (CAS-nr. 62-53-3; Einecs-nr. 200-539-3)
      
   
   Risikobegrænsende foranstaltninger af hensyn til arbejdstagerne, forbrugerne og miljøet
   
               6)
            
            
               Arbejdsgivere, som anvender anilin til formål med forventet eksponering til følge (f.eks. eftersyn og vedligehold af lukkede systemer), bør være opmærksomme på eventuelle sektorspecifikke retningslinjer, som er blevet udarbejdet for sektoren på nationalt plan ud fra de praktiske, ikke-bindende retningslinjer, Kommissionen har opstillet i henhold til artikel 12, stk. 2, i direktiv 98/24/EF.
            
         
               7)
            
            
               Medlemsstaterne bør aktivt og effektivt føre tilsyn med markedet på deres område, hvad angår anilinholdige forbrugerprodukter, og underrette Kommissionen via fællesskabssystemet for hurtig udveksling af oplysninger (RAPEX) i Europa-Parlamentets og Rådets direktiv 2001/95/EF (9). Viser det sig nødvendigt, skal sådanne produkter fjernes fra markedet, idet de betragtes som farlige ifølge bestemmelserne om almindelig sikkerhed i direktiv 2001/95/EF.
            
         
               8)
            
            
               For flodbækkener, hvor emissioner af anilin kan udgøre en risiko, bør de berørte medlemsstater opstille miljøkvalitetskrav (MKK) og opfylde dem inden den 22. december 2015. De nationale forureningsbegrænsende foranstaltninger, hvormed disse MKK skal opfyldes, bør indgå i vandområdeplanerne efter bestemmelserne i Europa-Parlamentets og Rådets direktiv 2000/60/EF (10).
            
         
               9)
            
            
               De kompetente myndigheder i de berørte medlemsstater bør i godkendelser, der udstedes på grundlag af direktiv 96/61/EF, fastsætte betingelser, emissionsgrænseværdier eller tilsvarende parametre eller tekniske foranstaltninger for anilin, således at driften finder sted på basis af BAT inden den 31. oktober 2007, under hensyntagen til de berørte anlægs tekniske karakteristika og geografiske beliggenhed og til de lokale miljøforhold.
            
         
               10)
            
            
               Medlemsstaterne bør omhyggeligt overvåge implementeringen af BAT for anilin og indberette alle vigtige udviklinger til Kommissionen inden for rammerne af informationsudvekslingen om BAT.
            
         
               11)
            
            
               Lokale emissioner til vandmiljøet og luftemissioner af anilin skal, hvor det er nødvendigt, begræses via nationale regler for at undgå/mindske en eventuel miljørisiko.
            
         AFDELING 5
   DI(2-ETHYLHEXYL)PHTHALAT (DEHP)
   
      
         (CAS-nr. 117-81-7; Einecs-nr. 204-211-0)
      
   
   Risikobegrænsende foranstaltninger af hensyn til miljøet
   
               12)
            
            
               For flodbækkener, hvor emissioner af DEHP kan udgøre en risiko, bør de berørte medlemsstater opstille miljøkvalitetskrav (MKK) og opfylde dem inden den 22. december 2015. De nationale forureningsbegrænsende foranstaltninger, hvormed disse MKK skal opfyldes, bør indgå i vandområdeplanerne efter bestemmelserne i direktiv 2000/60/EF.
            
         AFDELING 6
   PHENOL
   
      
         (CAS-nr. 108-95-2; Einecs-nr. 203-632-7)
      
   
   Risikobegrænsende foranstaltninger af hensyn til forbrugerne og miljøet
   
               13)
            
            
               Medlemsstaterne bør aktivt og effektivt føre tilsyn med markedet på deres område, hvad angår phenolholdige forbrugerprodukter, og underrette Kommissionen via fællesskabssystemet for hurtig udveksling af oplysninger (RAPEX) i direktiv 2001/95/EF. Viser det sig nødvendigt, skal sådanne produkter fjernes fra markedet, idet de betragtes som farlige ifølge bestemmelserne om almindelig sikkerhed i direktiv 2001/95/EF.
            
         
               14)
            
            
               De kompetente myndigheder i de berørte medlemsstater bør i godkendelser, der udstedes på grundlag af direktiv 96/61/EF, fastsætte betingelser, emissionsgrænseværdier eller tilsvarende parametre eller tekniske foranstaltninger for phenol, således at driften finder sted på basis af BAT inden den 31. oktober 2007, under hensyntagen til de berørte anlægs tekniske karakteristika og geografiske beliggenhed og til de lokale miljøforhold. De kompetente myndigheder i de berørte medlemsstater bør være særlig opmærksomme på potentielle risici fra anlæg, hvor phenol produceres og/eller forarbejdes, både hvad angår industriel spildevandsrensningsanlæg på stedet og eksponering af mennesker via miljøet (plantespirer, der forurenes via emissioner til luften fra sådanne anlæg).
            
         
               15)
            
            
               Medlemsstaterne bør omhyggeligt overvåge indførelsen af BAT for phenol og indberette alle vigtige udviklinger til Kommissionen inden for rammerne af informationsudvekslingen om BAT.
            
         
               16)
            
            
               Lokale emissioner til miljøet og til behandlingsanlæg for spildevand skal, hvor det er nødvendigt, begrænses via nationale regler for at sikre, at der ikke kan påregnes nogen risiko for mikroorganismerne i spildevandsanlægget og for mennesker via miljøet.
            
         AFDELING 7
   ADRESSATER
   
               17)
            
            
               Denne henstilling er rettet til alle sektorer, som importerer, producerer, transporterer, oplagrer, formulerer blandinger af eller på anden måde bearbejder, forarbejder, benytter, bortskaffer eller genvinder disse stoffer, og til medlemsstaterne.
            
         
      Udfærdiget i Bruxelles, den 6. december 2007.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EFT L 84 af 5.4.1993, s. 1. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT L 131 af 26.5.1994, s. 3.
   
      (3)  EFT L 231 af 28.9.1995, s. 18.
   
      (4)  EFT L 25 af 28.1.1997, s. 13.
   
      (5)  EFT L 161 af 29.6.1994, s. 3.
   
      (6)  EUT C 34 af 7.2.2008, s. 1.
   
      (7)  EFT L 257 af 10.10.1996, s. 26. Senest ændret ved Europa-Parlamentets og Rådets forordning (EF) nr. 166/2006 (EUT L 33 af 4.2.2006, s. 1).
   
      (8)  EFT L 131 af 5.5.1998, s. 11. Ændret ved Europa-Parlamentets og Rådets direktiv 2007/30/EF (EUT L 165 af 27.6.2007, s. 21).
   
      (9)  EFT L 11 af 15.1.2002, s. 4.
   
      (10)  EUT L 327 af 22.12.2000, s. 1. Ændret ved beslutning nr. 2455/2001/EF (EUT L 331 af 15.12.2001, s. 1).